Page:Collection of songs &c. (1).pdf/8

Rh

Thou bonny wood of Craigie-lee, Thou bonny wood of Craigie-lee, Near thee I past life’s early day, And won my Mary’s heart in thee.

The broom, the brier, the birken bush, Bloom bonny o’er thy flow’ry lee, An’ a’ the sweets that ane can wish, Frae nature’s han’ are strew’d on thee.

Far ben thy dark green plantin’s shade, The cushat croodles am’rously, The mavis down thy bughted glade, Gars echo ring frae ev’ry tree. Thou bonny wood, &c.

Awa’ ye thoughtless murd’ring gang, Wha tear the nestlings ere they flee! They’ll sing you yet a canty sang, Then, o in pity let them be! Thou bonny wood, &c.

When winter blaws in sleety show’rs, Frae aff the norlin hills sae hi’, He lightly skiffs thy bonny bow’rs, As laith to harm a flow’r in thee. Thou bonny wood, &c.

Though fate should drag me south the line Or o’er the wide Atlantic sea, The happy hours I’ll ever min’ That I, in youth hae spent in thee. Thou bonny wood, &c.